चेन्नई। तमिलनाडु के प्रमुख विपक्षी दल डीएमके (द्रविड़ मुनेत्र कड़गम) की कमान औपचारिक तौर पर एमके स्टालिन के हाथ में आ गई। स्टालिन को पार्टी की जनरल बॉडी की मीटिंग में निर्विरोध रूप से नया अध्यक्ष चुन लिया गया और इसी के साथ ही तमिलनाडु की राजनीति में पीढ़ी परिवर्तन हो गया। अपनी अस्वस्थता के कारण साल 2017 में ही एम करुणानिधि ने स्टालिन को कार्यकारी अध्यक्ष बनाया था। वहीं, एम करुणानिधि के निधन के बाद स्टालिन का अध्यक्ष बनना तय माना जा रहा था।